বেশ কয়েক দিন ধরেই মুসৌরিতে শ্যুটিং চলছে শাহিদ কপূর অভিনীত ‘কবীর সিংহ’ ছবির। বৃহস্পতিবার সেখানেই ঘটে গেল এক ভয়ানক অঘটন।

এই বিষয়ে অন্যান্য খবর

স্ত্রী-কন্যাকে নিয়ে খুশির সংসার শাহিদের, ছবিতে রইল দাম্পত্য-চিত্র


সর্বভারতীয় সংবাদমাধ্যমের প্রতিবেদন অনুযায়ী, শ্যুটিংয়ে ব্যবহৃত জেনারেটর চালাতে গিয়ে মৃত্যু হয়েছে ৩০ বছরের এক যুবকের। উত্তর প্রদেশের মুজফ‌্‌ফরপুরের বাসিন্দা রামু, কর্মসূত্রে থাকতেন দেহরাদুনের প্রেমনগরে। সেখানকার এক জেনারেটর কোম্পানির কর্মচারী ছিলেন তিনি। 
পুলিশ সূত্র থেকে জানা গিয়েছে যে, জেনারেটরে তেল আছে কি না দেখতে গিয়ে রামুর গলার মাফলারটি জড়িয়ে যায় জেনারেটরের পাখার সঙ্গে। এর ফলে গুরুতর আহত হন রামু। তাঁকে তৎক্ষণাৎ দেহরাদুনের ম্যাক্স হসপিটালে নিয়ে যাওয়া হলেও, শেষরক্ষা হয়নি। 
জানা গিয়েছে, রামুর তিন ভাই ও এক বোন রয়েছে। ছবির ইউনিটের তরফ থেকে সকলেই এই ঘটনায় শোক প্রকাশ করেছেন। প্রযোজক সংস্থার তরফ থেকে রামুর পরিবারকে আর্থিক সাহায্যের কথাও জানানো হয়েছে।